Държавен вестник, бр. 42, 2015 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  42
Със заявление вх. № ИБК-94-00-29 от 19.09.2014 г. 
от „Бюро патенти и търговски марки – Божинов 
и Божинов“ – ООД, е поискано проектната улица 
да бъде продължена до собствените на заяви­
теля имоти с идентификатори 68134.6722.334 и 
68134.6722.196 по КККР на Панчарево. Искането 
е направено на основание становище на отдел 
„Правен“ при НАГ по образувана по тяхно искане 
административна преписка № ГР-94-Б-21 от 2009 г. 
проектът за собствените им имоти 68134.6722.196 
и 68134.6722.197, попадащи в зона „Жм3“, да се 
изработи като ПРЗ, като се обвърже с действащата 
в близост регулация, както и във връзка с нали­
чието на законно изградена сграда в собствения 
им имот с идентификатор 68134.6722.334. Към 
заявлението са приложени: нотариален акт № 150, 
том I, рег. № 8042, дело № 136 от 1.07.2010 г., нота­
риален акт № 110, том II, peг. № 5251, дело № 241 
от 15.08.2003 г. и скица № 15-97204 от 8.04.2014 г., 
издадена от СГКК – София, за имот с иденти­
фикатор 68134.6722.334. Искането е разгледано 
и уважено с решение по протокол № ЕС-Г-69 от 
23.09.2014 г., т. 21, на ОЕСУТ.
Внесен е преработен проект съобразно реше­
нието на ОЕСУТ.
С писмо изх. № ИБК-94-00-29 от 6.10.2014 г. 
проектът е изпратен за съобщаване до „Държавен 
вестник“, а на 8.10.2014 г. и до кмета на район 
„Панчарево“.
Преработеният проект е съобщен по реда 
на чл. 128, ал. 1 ЗУТ, обнародвано съобщение в 
„Държавен вестник“, бр. 85 от 2014 г., и съгласно 
писмо изх. № 6602-114(2) от 25.11.2014 г. на кмета 
на район „Панчарево“ в законоустановения срок 
няма постъпили възражения.
Проектът е разгледан и приет от ОЕСУТ с про­
токол № ЕС-Г-4 от 20.01.2015 г., т. 6, с решение за 
изпращане в СОС на основание чл. 21, ал. 7 ЗОС.
С оглед изложената фактическа обстановка от 
правна страна се установи следното:
Искането за одобряване на проект за подробен 
устройствен план е направено от заинтересованите 
лица по смисъла на чл. 131, ал. 1 и ал. 2, т. 1 ЗУТ 
като собственици на имоти с идентификатори 
55419.6703.102 и 55419.6703.123, което се установя­
ва от представените документи за собственост и 
скици от СГКК – София.
Действащите ПУП за територията са одобрени 
с Решение № 63 по протокол № 32 от 10.12.2001 г. 
на СОС и заповеди № РД-09-50-916 от 24.07.2007 г., 
№ РД-09-50-639 от 14.05.2008 г. и № РД-09-50-323 
от 1.03.2010 г. на главния архитект на София.
Кадастралната карта за територията – предмет 
на плана, е одобрена със Заповед № РД-18-24 от 
2.03.2012 г. на изпълнителния директор на АГКК.
Планът за регулация цели урегулиране на имоти 
с идентификатори 55419.6703.102 и 55419.6703.123 по 
границите им в кадастралната карта и провеждане 
на улична регулация до същите за осигуряване 
на регулационен достъп и провеждане на тех­
ническата инфраструктура, включително с цел 
обслужване на изградените в имотите жилищни 
сгради, както и до законно изградената сграда в 
имот с идентификатор 68134.6722.334 по искане 
на собственика є.
Имотите – предмет на плана, се урегулират 
за първи път.
ПУП е изработен върху действаща кадастрална 
карта, с което е спазено изискването на чл. 115, 
ал. 1 и 2 ЗУТ.
С плана за регулация имоти с идентификатори 
55419.6703.102 и 55419.6703.123 съобразно имотните 
им граници се урегулират в нови УПИ VI-102 и 
VII-123, кв. 4а. За урегулиране на имотите по 
имотни граници е налице основание по чл. 17, 
ал. 1 ЗУТ.
Лицето (изход) към улица на новообразувани­
те УПИ се осигурява чрез изменение на улична 
регулация от о.т. 1в до о.т. 1ж за продължаване 
на задънена улица от о.т. 1ж – о.т. 1з – о.т. 1и до 
о.т. 1к и задънена улица от о.т. 1и до о.т. 1п.
Основание за горното изменение е нормата 
на чл. 134, ал. 1, т. 1 във връзка с ал. 2 и чл. 14, 
ал. 3, т. 1 и ал. 4 ЗУТ.
По действащия ОУП на СО имотите попадат 
в „Смесена многофункционална зона предимно 
за околоградския район“ (Смф2). Предвиденото 
жилищно застрояване е допустимо в тази устрой­
ствена зона съгласно приложение към чл. 3, ал. 2 
ЗУЗСО. Показателите на застрояване, отразени в 
матрицата върху плана, отговарят на предвидените 
в ОУП на СО. Уличната регулация се провежда 
със зона „Тти“ по изградената на място такава и 
път и в зона „Жм3“.
С горното е спазено изискването на чл. 103, 
ал. 4 и чл. 104, ал. 1, изр. 2 ЗУТ.
С плана за застрояване в новообразуваните 
УПИ VI-102 и VII-123 се потвърждават изградените 
съответно 3-етажна и 2-етажна жилищни сгради.
Спазени са административнопроизводствените 
правила при издаване на акта – сезиране на ад­
министративния орган от заинтересовано лице по 
чл. 131, ал. 2, т. 1 ЗУТ със заявление по образец, 
разрешено е изработването на проект за ПРЗ от 
компетентния за това орган и с него е одобрено 
задание, внесеният проект е съобщен на всички 
заинтересовани лица, същият е разгледан и приет 
от ОЕСУТ.
Спазени са материалноправните разпоредби 
на ЗУЗСО, ЗУТ и актовете по прилагането му.
Проектът е изработен при спазване изиск-
ванията на Наредба № 8 от 2001 г. за обема и 
съдържанието на устройствените планове.
Проектът е съгласуван със „Софийска 
вода“ – АД, и „ЧЕЗ Разпределение България“ – АД. 
Спазено е изискването на чл. 19, ал. 4 ЗУЗСО, 
което се установява от представените геодезиче­
ско заснемане и експертна оценка, заверени от 
дирекция „Зелена система“ – СО, и чл. 125, ал. 7 
ЗУТ с представяне на становището на директора 
на РИОСВ – София.
Проектното решение е целесъобразно и от­
говаря на изискванията на чл. 108, ал. 5 ЗУТ. 
Реализацията му не предвижда изразходване на 
бюджетни средства на Столична община.
Предвиденото изменение на плана за улична 
регулация с продължаване на задънена улица 
от о.т. 1ж до о.т. 1к и по о.т. 1и до о.т. 1п засяга 
имоти – частна собственост, които се предвиж­
дат за отчуждаване, поради което компетентен 
да одобри проекта на плана за регулация на 
основание чл. 21, ал. 1 и 7 ЗОС е Столичният 
общински съвет.